Diari Oficial de la Generalitat Valenciana


Sumari del DOGV 9658, del 09-08-2023 (2023/8749)

Conveni de col·laboració entre la Generalitat, a través de la Conselleria d'Educació, Cultura i Esport, i la Federació de Pilota Valenciana de la Comunitat Valenciana, per al desenvolupament del programa «Pilota a l'escola».
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9658

Data del DOGV
:   09-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8749


Data del document
:   14-07-2023

Organisme emissor
:   Conselleria d'Educació, Cultura i Esport

Tipus de document
:   Anunci

Descriptors 

:   * Conselleria d'Educació, Cultura i Esport

Conveni de col·laboració entre la Generalitat, a través de la Conselleria d'Educació, Cultura i Esport, i la Federació de Pilota Valenciana de la Comunitat Valenciana, per al desenvolupament del programa «Pilota a l'escola».  
 [2023/8749]  
Reunits  
D'una part, Raquel Tamarit Iranzo, consellera d'Educació, Cultura i Esport, en nom i representació de la Generalitat, en virtut del nomenament efectuat per mitjà del Decret 12/2022, de 14 de maig, del president de la Generalitat, pel qual es nomena la persona titular de la conselleria d'Educació, Cultura i Esport, i que actua en virtut de les facultats conferides per l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions; per l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i per l'article 6.3 del Decret 176/2014, de 10 d'octubre, pel qual es regulen els convenis que subscriga la Generalitat i el registre d'aquests, i que està autoritzada especialment per a la subscripció d'aquest conveni per l'acord del Consell de data 29 de juny de 2023.  
  
I d'una altra part, Vicent David Molines Vives, president de la Federació de Pilota Valenciana de la Comunitat Valenciana, amb NIF R55924662, en nom i representació de l'entitat, en virtut del nomenament efectuat per acord de la Assemblea de 13 de novembre de 2022, i que actua en virtut de las facultades conferides per l'article 35 dels Estatuts de l'esmentada entitat, inscrita en el Registre d'Entitats Esportives amb el número 1/2.  
Actuen en representació de les institucions i en virtut de les competències que cadascun exerceix en matèria d'esports,  
  
Manifesten  
  
I. La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, estableix, en l'apartat 6 de l'article 2, com a principi rector de l'Administració pública, «el reconeixement de la pràctica esportiva com a factor essencial per a l'atenció de la salut, per a l'augment de la qualitat de vida i del benestar social, per al desenvolupament integral de la persona i per al rendiment de beneficis de salut en totes les edats mitjançant les activitats físiques oportunes»; i en l'apartat 7, el «reconeixement de l'esport i l'activitat física com a valor educatiu que contribueix a la formació integral de xiquets i joves».  
II. Entre les línies generals d'actuació de la Generalitat que s'estableixen en l'article 3 de l'esmentada Llei 2/2011, està la d'implantar i desenvolupar programes esportius en l'edat escolar com a garantia i mitjà de la formació integral dels joves. L'article 8 indica, entre altres funcions de la Generalitat, concedir ajudes i subvencions a les federacions esportives per al foment de l'esport, i promocionar i organitzar l'esport en edat escolar.  
III. Entre les línies generals d'actuació de la Generalitat que s'estableixen en l'article 3 de l'esmentada Llei 2/2011, està la de «protegir i difondre els esports i jocs autòctons, dins i fora de la Comunitat Valenciana, com a manera de promocionar i mantenir les tradicions esportives valencianes», i també «atendre preferentment el desenvolupament de programes i actuacions en col·laboració amb les federacions esportives de la Comunitat Valenciana, a fi d'aconseguir, de manera més eficaç i eficient, els objectius inherents i comuns a totes dues organitzacions».  
  
IV. L'article 45 de l'esmentada Llei 2/2011, de l'esport, estableix expressament, com una línia general d'actuació de la Generalitat, la defensa, la promoció i el suport dels esports autòctons; i l'article 46 estableix que la Generalitat ha de donar suport a l'esport de la pilota valenciana i tutelar-lo, col·laborar amb la federació esportiva d'aquesta modalitat, i, concretament, garantir el coneixement i la pràctica de l'esport, fonamentalment per part dels esportistes en edat escolar.  
V. La pilota valenciana gaudeix d'una protecció especial per la declaració de bé d'interés cultural immaterial pel Decret 142/2014, de 5 de setembre, del Consell.  
VI. El programa Pilota a l'Escola és un projecte d'innovació educativa que té com a objectiu acostar als alumnes dels nostres centres escolars el coneixement i la pràctica de la pilota valenciana, a través d'una jornada teoricopràctica amb pilotaris, en col·laboració amb la Federació de Pilota Valenciana de la Comunitat Valenciana, que l'ha dut a terme satisfactòriament des de l'any 2005.  
VII. Les federacions esportives tenen com a objectiu prioritari la promoció, la tutela, l'organització i el control de la pràctica de les respectives especialitats esportives dins de l'àmbit territorial de la Comunitat Valenciana; exerceixen, per delegació, funcions públiques de caràcter administratiu, i actuen en aquest cas com a agents de l'Administració autonòmica. Aquestes funcions no podran ser, en cap cas, delegades.  
  
VIII. El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, estableix que s'assignen a la Conselleria d'Educació, Cultura i Esport les competències en matèria d'esport.  
IX. La Llei 9/2022, de 30 de desembre, de Pressupostos de la Generalitat per a l'exercici 2023, aprova els pressupostos que han d'executar els organismes que integren la Generalitat, durant l'exercici pressupostari de 2023. En aquests pressupostos hi ha una línia nominativa S7280000, per un import de 300.000 euros, a favor de la Federació de Pilota Valenciana de la Comunitat Valenciana, denominada Pilota a l'Escola, la finalitat de la qual és fomentar el coneixement i la practica de la pilota valenciana i els seus beneficis en els centres educatius de la Comunitat Valenciana.  
En conseqüència, i per a regular la col·laboració esmentada, les institucions signants subscriuen aquest conveni, que se subjectarà a les següents  
  
  
CLÀUSULES  
  
Primera. Objecte del conveni  
L'objecte d'aquest conveni és establir la col·laboració entre la Conselleria d'Educació, Cultura i Esport i la Federació de Pilota Valenciana de la Comunitat Valenciana, per al desenvolupament del programa Pilota a l'Escola.  
El programa Pilota a l'Escola és un projecte d'innovació educativa que té com a objectiu acostar als alumnes dels nostres centres escolars el coneixement i la pràctica de la pilota valenciana a través d'una jornada teoricopràctica amb pilotaris.  
  
Segona. Característiques i actuacions del programa Pilota a l'Escola  
Educació Primària: activitat adreçada a 4t de Primària. Consta de tres apartats:  
- Sessió formativa per al professorat i lliurament del material didàctic del programa.  
- Sessió teoricopràctica als centres escolars impartida per un esportista pilotari i un tècnic federatiu:  
- Part teòrica: audiovisual sobre la pilota valenciana i les modalitats, amb materials i una activitat tipus alumne periodista.  
- Part pràctica: jocs d'iniciació a la pilota, gestos tècnics, colps, pràctica, etc.  
- Avaluació: qüestionari de satisfacció amb un balanç final del programa, del tècnic i del professional.  
- Trobades de convivència per comarques mitjançant la pràctica de pilota per a tots els centres participants.  
Educació Secundària: Consta de dos apartats:  
- Sessió formativa per al professorat i lliurament del material didàctic del programa.  
- Competició de raspall en quatre fases: fase intracentres, fase intercentres, fase intercomarcal i fase final.  
Formació professional: Costa de dos apartats:  
- Sessió formativa per al professorat i lliurament del material didàctic del programa.  
- Competició de raspall en quatre fases: fase intracentres, fase intercentres, fase intercomarcal i fase final.  
La Federació de Pilota Valenciana de la Comunitat Valenciana ha de designar, segons les directrius de la Direcció General d'Esport, els tècnics especialistes i esportistes pilotaires necessaris per a la realització de les jornades teoricopràctiques als centres escolars que s'establisquen.  
  
  
Tercera. Justificació legal de la subvenció i del procediment de concessió  
La subvenció regulada en aquest conveni té caràcter singular, derivat del caràcter únic de les entitats beneficiàries i emparen la seua concessió directa els articles 3.5, 3.8, 8.2.i), 46, 61.2 i 70.1 de la Llei 2/2011.  
D'acord amb el que estableix l'article 11.4.a del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, aquesta subvenció nominativa té caràcter de concessió directa justificada en el supòsit legal previst en els articles 168.1.a de la Llei 1/2015, de 6 de febrer, d'hisenda pública, del sector públic instrumental i de subvencions; i 22.2.a de la Llei 38/2003, de 17 de novembre, general de subvencions, per estar prevista nominalment en la Llei de pressupostos de la Generalitat per a 2023.  
  
  
Quarta. Obligacions de la Conselleria d'Educació, Cultura i Esport  
  
La Conselleria d'Educació, Cultura i Esport es compromet a col·laborar econòmicament amb la Federació de Pilota Valenciana de la CV en les despeses ocasionades en el desenvolupament i funcionament del programa Pilota a l'Escola, amb la concessió de la subvenció nominativa prevista de 300.000 euros, amb càrrec a l'aplicació pressupostària 17.89.61.793.19, capítol IV, línia S7280000, dels pressupostos de la Generalitat per a l'any 2023.  
També es compromet a donar publicitat al conveni d'acord amb el que estableix l'article 12 del Decret 105/2017, de 28 de juliol, del Consell.  
Aquesta quantitat i també l'aplicació i execució del conveni no suposen un increment de la despesa aprovada per la Llei 9/2022, de 30 de desembre, de Pressupostos de la Generalitat per a l'exercici 2023.  
Aquesta línia de subvenció s'ajusta als objectius d'estabilitat als quals fa referència l'article 27 de la Llei 1/2015, de 6 de febrer, de la Generalitat, d'hisenda pública, i forma part de l'objectiu estratègic 1 de la Direcció General d'Esport, del Pla estratègic de subvencions, de la Conselleria d'Educació, Cultura i Esport.  
  
Quinta. Obligacions de la Federació de Pilota Valenciana de la Comunitat Valenciana  
La Federació de Pilota Valenciana de la Comunitat Valenciana es compromet a:  
- Presentar en el termini màxim de quinze dies des de la signatura d'aquest conveni, el programa «Pilota a l'Escola» que continga, com a mínim: un pressupost per partides detallades d'ingressos i despeses i el seu programa anual d'activitats.  
- Realitzar l'activitat per a la qual es concedeix la subvenció, la qual cosa serà d'exclusiva responsabilitat de la Federació. Així mateix, aniran a càrrec seu els mitjans humans i materials que es necessiten per a complir el programa, fins i tot les obligacions fiscals i de la Seguretat Social que es deriven de tot això.  
- Fer constar expressament en totes les activitats, els actes i els materials de difusió i publicitat de les actuacions subvencionades, la col·laboració de la Generalitat.  
- Fer constar en el web de la Federació la subvenció concedida d'aquest conveni, i indicar, almenys, l'entitat que la concedeix, l'import rebut i l'actuació subvencionada.  
- Notificar a la Direcció General d'Esport qualsevol proposta de canvi o modificació del programa i pressupost presentats, en el moment en què es produïsca.  
- Sotmetre's a les actuacions de control financer que corresponen a la Intervenció General de la Generalitat en relació amb l'ajuda concedida.  
- Comunicar a la Direcció General d'Esport l'obtenció d'ajudes i subvencions per a la mateixa finalitat procedents d'altres administracions o ens públics o privats.  
- Complir la resta d'obligacions establides en els articles 13 i 14 de la Llei 38/2003, de 17 de novembre, general de subvencions; en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per al pagament d'ajudes i subvencions públiques, i en la resta de legislació concordant.  
- Proporcionar informació per escrit a la Direcció General d'Esport sobre el desenvolupament del programa Pilota a l'Escola i una memòria final que incloga les activitats realitzades, una avaluació del programa i una memòria econòmica detallada per partides i quantitats amb el cost final.  
- Haver presentat els comptes anuals d'acord amb els articles 70.3 de la Llei 2/2011, de 22 de març, i l'article 71 del Decret 2/2018, pel qual es regulen les entitats esportives de la Comunitat Valenciana.  
  
- Conservar i custodiar proves acreditatives de l'efectiva realització de les activitats objecte d'aquesta subvenció, com per exemple vídeos, fotografies o altres mitjans de prova en format electrònic, així com llistes de participants i publicitat en la seua web o en mitjans de comunicació, que haurà de posar a disposició de la Direcció General d'Esport en cas de ser requerides.  
- Adoptar totes les mesures necessàries per a previndre qualsevol situació en la qual la imparcialitat i objectivitat en l'execució de l'acció puguen veure's compromeses per raons d'interés econòmic, afinitats polítiques, vincles familiars o afectius, o qualsevol altre interés compartit «conflicte d'interessos».  
- Comunicar oficialment a l'òrgan gestor, sense demora, tota situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir aquesta situació. L'incompliment d'aquesta obligació pot suposar infracció a l'ordenament jurídic vigent.  
  
Sisena. Transparència, subministrament d'informació i dades obertes.  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei General de subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que el mateix haguera sigut atés, l'òrgan que ha realitzat el requeriment podrà acordar, prèvia advertència i audiència a l'interessat, la imposició de multes coercitives els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes  
  
Setena. Despeses subvencionables i compatibilitat  
La subvenció concedida es destinarà a sufragar les despeses que, de manera indubtable, responguen al desenvolupament del programa Pilota a l'Escola, com per exemple material esportiu fungible, personal tècnic, desplaçaments, material didàctic, equipament esportiu, despeses per al muntatge tècnic i l'adequació de les instal·lacions esportives, i també d'altres derivades de la gestió de l'activitat.  
En cap cas, el cost d'adquisició de les despeses subvencionables pot ser superior al valor de mercat.  
Els fons rebuts no poden ser aplicats a cap finalitat diferent de la de sufragar les despeses que comporte la realització de l'objecte d'aquesta ajuda.  
La subvenció objecte d'aquest conveni serà compatible amb altres subvencions, ajudes, ingressos o recursos obtinguts per a la mateixa finalitat, procedents de qualsevol de les administracions o ens públics o privats, nacionals, de la Unió Europea o d'organismes internacionals, sempre que la suma de tots no supere el cost total de l'activitat.  
  
  
Huitena. Forma de justificació  
La documentació justificativa de la subvenció que haurà de presentar la Federació de Pilota Valenciana de la CV es realitzarà telemàticament a través de l'enllaç:  
http://www.gva.es/va/inicio/procedimientos'id\_proc=19860 i serà la següent:  
- Memòria final que hi incloga les activitats realitzades, una avaluació del programa i un informe detallat de caràcter econòmic en què figure totes les quantitats distribuïdes per conceptes i preus del cost final del programa Pilota a l'Escola, amb la informació següent:  
- Desenvolupament de les sessions formatives del professorat.  
- Desenvolupament de les sessions dels tècnics i jugadors, i relació de persones.  
- Desenvolupament de les sessions als centres i calendari.  
- Memòria de les trobades de convivència de primària realitzades: centres participants, alumnes participants, tècnics participants, cost de cada jornada per conceptes i preus i activitats realitzades.  
- Memòria de les fases de la competició de Secundària: centres participants, alumnes participants, tècnics participants, cost de cada jornada per conceptes i preus i activitats realitzades.  
- Dades estadístiques: jornades, inscripcions, centres, alumnes per sexes, per comarques, per províncies, Primària, Secundària, FP, etc.  
- Avaluació del programa per objectius programats amb els següents criteris:  
- núm. de centres participants.  
- núm. d'alumnes participants (xics i xiques).  
- núm. de centres que completen totes les fases del programa.  
- Propostes de millora.  
- Certificat del total de les despeses, en què s'especifiquen els conceptes i les diferents vies de finançament, amb detall d'altres ingressos o subvencions que hagen finançat l'activitat.  
- Relació classificada de les despeses ocasionades, ordenades i enumerades, amb identificació dels perceptors i del document, l'import i preu unitari de cada import, la data i lloc de realització de l'activitat, la data d'emissió i la data de pagament. S'hi ha de fer constar que les factures justificatives corresponen efectivament a pagaments realitzats i derivats de la finalitat per a la qual va ser concedida la subvenció.  
  
- Factures corresponents expedides i rebudes en format electrònic de les despeses imputades a la subvenció. Si no es disposa de factures en format electrònic, l'entitat beneficiària o qui exercisca la presidència podrà signar-les electrònicament en un únic document en format PDF i en el mateix ordre en què figuren en la relació classificada de despeses, o bé presentar les factures originals de manera presencial, i en aquest cas, seran tornades, una vegada comprovades i segellades per la Direcció General d'Esport.  
- Si l'import de la despesa subvencionable supera la quantia establerta en la Llei de contractes del sector públic per al contracte menor, l'entitat beneficiària d'aquesta subvenció haurà de sol·licitar, com a mínim, tres ofertes de diferents proveïdors, de conformitat amb el que estableix l'article 31.3 de la Llei general de subvencions.  
  
Novena. Pagament i termini de justificació  
En el moment de la signatura d'aquest conveni s'ha de tramitar el pagament del 50 % del total de la subvenció, com a finançament necessari per a dur a terme les actuacions inherents a aquesta subvenció, de conformitat amb l'article 44.2.f de la Llei 9/2022, de 30 de desembre, de pressupostos de la Generalitat per a l'exercici 2023, i l'article 171 de la Llei 1/2015, d'hisenda pública, del sector públic instrumental i de subvencions. Per a aquest conveni no s'exigeixen garanties dels fons anticipats d'acord amb el citat article 44 en el seu apartat 18.k.  
La resta de la subvenció es pagarà després de la justificació documental prèvia de la totalitat de la subvenció.  
La forma de pagament és per mitjà d'una transferència bancària de la Generalitat.  
El termini de presentació de la justificació conclou el 30 de novembre de 2023.  
Excepcionalment poden justificar-se despeses realitzades en l'últim quadrimestre de 2022, ja que es tracta d'un programa d'activitats realitzat en el període comprés entre l'1 de setembre de 2022 i el 31 d'agost de 2023, coincidint amb el curs escolar o la temporada esportiva.  
  
  
Desena. Pla de control  
Aquesta subvenció estarà sotmesa a les actuacions incloses al pla de control de 2023 regulat per la Resolució de 23 de març de 2023, del director general d'Esport, per la qual s'aprova el pla de control material de les subvencions que concedisca la Direcció General d'Esport en l'àmbit del programa pressupostari 457.10 «Foment de l'activitat esportiva» en 2023, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Així mateix, en la aplicació del pla de control als expedients seleccionats en aquest, addicionalment es realitzarà el control material de l'efectiva realització de les activitats objecte de subvenció, mitjançant comprovacions in situ si es considera procedent, o bé mitjançant altres procediments, com ara vídeos, fotografies o altres proves en format electrònic, així com la comprovació de llistes de participants i el seguiment de la publicitat en la seua web o en els mitjans de comunicació, per tal de garantir l'adequada realització de l'activitat subvencionada.  
  
  
Onzena. Reconeixement de formació permanent  
El programa Pilota a l'Escola es reconeixerà amb un màxim de quinze hores de formació permanent per al personal docent participant en el programa per cada nivell educatiu, en aplicació de l'Ordre 65/2012, de 26 d'octubre, de la Conselleria d'Educació, Formació i Ocupació, sobre el model de formació permanent del professorat i el disseny, reconeixement i registre de les activitats formatives, o la norma que la substituïsca.   
Educació Primària. Es reconeixeran al personal docent deu hores si assisteix a la jornada formativa, la sessió al centre educatiu i assistència a la trobada de convivència. Se li reconeixeran 5 hores més, si presenta una justificació de la direcció d'estudis, d'haver inclòs i aplicat, almenys, una unitat didàctica quinzenal de pilota valenciana en la seua programació anual.  
Educació Secundària. Es reconeixeran al personal docent deu hores si assisteix a la sessió formativa, sessió intracentres, sessió intercentres, fase intercomarcal i fase final. Se li reconeixeran 5 hores més, si presenta una justificació de la direcció d'estudis, d'haver inclòs i aplicat, almenys, una unitat didàctica quinzenal de pilota valenciana en la seua programació anual.  
Formació Professional. Es reconeixeran al personal docent deu hores si assisteix a la sessió formativa, sessió intracentres, sessió intercentres, fase intercomarcal i fase final. Se li reconeixeran 5 hores més, si presenta una justificació de la direcció d'estudis, d'haver inclòs i aplicat, almenys, una unitat didàctica quinzenal de pilota valenciana en la seua programació anual.  
Els certificats seran expedits pel servei que tinga atribuïdes les funcions de registre i acreditació docent de la conselleria competent en matèria d'educació, en acabar el programa del curs escolar corresponent, amb la sol·licitud prèvia de la Federació de Pilota Valenciana de la CV i validació de la Direcció General d'Esport.  
  
Dotzena. Normativa aplicable i actuacions de control  
S'apliquen a aquest conveni les determinacions de la Llei 38/2003, de 17 de novembre, general de subvencions, i el Reial decret 887/2006, que aprova el seu reglament; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre; i la Llei 40/2015, d'1 d'octubre, de règim jurídic del sector públic, i la resta de legislació concordant.  
La Federació de Pilota Valenciana de la CV està sotmesa a les actuacions de control financer que corresponen a la Intervenció General de la Generalitat, en relació amb la subvenció concedida, i, a més, està obligada a comunicar a la Conselleria d'Educació, Cultura i Esport l'obtenció de subvencions per a la mateixa finalitat, procedents d'altres administracions o ens públics o privats.  
  
Tretzena. Compliment de les obligacions tributàries  
La Federació de Pilota Valenciana de la CV ha d'acreditar estar al corrent en el compliment de les obligacions tributàries i amb la Seguretat Social, de conformitat amb el que estableixen la Llei 38/2003, de 17 de novembre, general de subvencions, i el Reial decret 887/2006, pel qual s'aprova el Reglament de la Llei general de subvencions.  
  
  
Catorzena. Comissió mixta de seguiment i control  
1. Per a l'adequada planificació, execució i avaluació de les actuacions que s'han de realitzar a l'empara d'aquest conveni, es constitueix una comissió mixta composta per dues persones en representació de cadascuna de les entitats signants.  
Les persones en representació de la Conselleria d'Educació, Cultura i Esport seran la persona titular del Servei de Promoció de l'Esport i Activitat Física, que exercirà la presidència de la comissió, i una persona funcionària de la Direcció General d'Esport.   
La presidència dirimirà els empats amb el seu vot, a l'efecte d'adoptar acords.  
Les dues persones en representació de la Federació de Pilota Valenciana de la CV seran nomenades per la seua presidència, qui designarà entre elles la persona que ocupe la Secretaria de la Comissió.  
Aquesta comissió tècnica respectarà el principi de presència equilibrada d'homes i dones i es reunirà, com a mínim, una vegada durant el període de vigència, i totes les vegades que siga necessari a petició de qualsevol de les parts. La comissió remetrà una còpia de les actes que emeta a la Direcció General d'Esport.  
2. Aquesta comissió mixta realitzarà el seguiment i control de les actuacions objecte d'aquest conveni, a més de les funcions previstes en l'article 9 del Decret 176/2014, de 10 d'octubre.  
  
Quinzena. Notificació a la Comunitat Europea  
L'ajuda concedida no necessita la notificació a la Comunitat Europea perquè no reuneix els requisits de l'article 107 del TFUE, segons disposa el Decret 128/2017, de 29 de setembre, de 2017, del Consell, ja que aquesta no suposa cap avantatge econòmic, atés que l'entitat a la qual va dirigida la subvenció no exerceix activitats econòmiques en aquest conveni en què s'oferisquen al mercat béns o serveis, per la qual cosa no hi ha possibilitat de falsejament de la competència.  
  
  
Setzena. Termini de vigència  
Aquest conveni desplega els seus efectes des de l'1 de gener i té vigència fins al 31 de desembre de 2023.  
  
  
  
Dissetena. Clàusula de resolució i modificació  
Les causes de resolució d'aquest conveni són: el mutu acord; l'incompliment de les obligacions derivades del conveni per qualsevol de les parts, segons l'article 51 de la Llei 40/2015, de règim jurídic del sector públic; l'extinció del termini de vigència, o per decisió judicial declaratòria de la nul·litat del conveni.  
En cas de resolució del conveni, les parts, a proposta de la comissió mixta prevista en la clàusula dotzena, podran acordar la continuació i finalització de les activitats ja iniciades que consideren oportunes, de conformitat amb l'article 52.3 de la Llei 40/2015, d'1 d'octubre, de règim jurídic del sector públic.  
En cas d'incompliment de l'obligació de justificar la subvenció o en cas de justificació insuficient, s'acordaran les conseqüències que siguen aplicables, de conformitat amb l'article 37.1.c de la Llei 38/2003, general de subvencions.  
En tot cas, s'aplicarà el règim de reintegrament previst en la Llei general de subvencions, i Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
La modificació del contingut del conveni requerirà l'acord unànime de les parts, d'acord amb el que estableix l'article 49.g de la Llei 40/2015.  
  
Divuitena. Protecció de dades personals  
1. La gestió de la subvenció nominativa, i de la signatura i seguiment d'aquest conveni mitjançant el qual s'instrumenta, comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de Protecció de dades personals i garantia dels drets digitals.  
  
2. En compliment del que disposa l'article 13 del RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. 46413 València. Correu electrònic: bjgzhhqrrppmjykksztynfjp@ngi.my.  
b) Delegació de Protecció de Dades de la Generalitat. Passeig de l'Albereda, 16. 46105 València. Correu electrònic: yau@ptc.ue.  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c i e de l'article 6.1 del RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-los en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les Administracions públiques.  
i) De conformitat amb l'article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: http://www.gva.es/va/proc19970  
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegada de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament anomenat Ajudes, beques i subvencions, accessible en www.ceice.gva.es/registre-de-tractament-de-dades.  
3. I, pel que fa a la signatura i al seguiment del conveni, tant la conselleria com la l'altra part són responsables del tractament que facen de les dades de les persones firmants i interlocutores, i dels membres de la comissió mixta de seguiment i control. El text del conveni, amb les dades de les persones firmants, serà enviat al Registre de Convenis de la Generalitat i publicat en el Portal de Transparència de la Generalitat.  
  
  
Dinovena. Naturalesa jurídica i qüestions litigioses.  
El present conveni de col·laboració té caràcter administratiu i es regirà pel que estableix la normativa general i, concretament, s'ajustarà al que disposa la Llei 40/2015, d'1 d'octubre, de règim jurídic del sector públic.  
Les possibles qüestions litigioses o controvèrsies per l'aplicació, interpretació, modificació, efectes i resolució del present conveni hauran d'intentar ser resoltes, en primera instància, per mutu acord entre les parts a través de la comissió mixta de seguiment i control prevista en la clàusula catorzena.  
En cas de no arribar a un acord, les possibles controvèrsies les haurà de resoldre, d'acord amb el que estableix la Llei 29/1998, de 13 de juliol, reguladora de la jurisdicció contenciosa administrativa, el Tribunal Superior de Justícia de la Comunitat Valenciana.  
I com a mostra de conformitat, les parts signen aquest conveni a València, en la data de la signatura electrònica.  
  
València, 14 de juliol de 2023  
  
La consellera d'Educació, Cultura i Esport,   
Raquel Tamarit Iranzo  
  
El president de la Federació de Pilota Valenciana de la Comunitat Valenciana,   
Vicent David Molinés Vives